Las+Cañas++erreserba+naturala.+Biana.+IRTEERA.

Datorren ** maiatzaren 27 **, ostirala, Viana-ra joango gara; Viana herria eta "Las Cañas" erreserba naturala bisitatuko ditugu. Hona hemen bisita prestatzeko zenbait informazio interesgarri:
 * "Las Cañas" hezegune eta erreserba naturala. Viana. ** ** Hezegunea bisitatzeko iharduera eta baliabideak. **

Viana hiri historiko eta monumentala Iruñetik 81 eta Logroñotik 9 kilometrotara dago. Nafarroako hego-mendebaldean kokatzen da, Kodes mendiaren eta Ebro ibarraren artean. 1219koa du fundazio data, **Nafarroako Antso VII** erregeak berreraiki eta Forua edo Arranoaren Erregalia eman zionekoa. Viana erakargarritasun handiko hiria da; historiaz eta artez josirikoa, **arkitektura zibil eta erlijiosoaren museo bizia** **. ** Vianako harresiko bost ate zaharrak XIX. mende bukaerara arte itxi egiten zituzten gauez, eta gaur egun ere, hirira sartzeko harresiko bost ate zaharretakoren bat zeharkatu beharra da. Vianako kaleetan barna presarik gabe ibiltzea komeni da, oinetxe egundokoekin gozatuz, Vianako lehenaro loriosa erakusten diguten armarridun etxaurreetan arreta jarriz. Hasteko, **San Pedro elizaren** hondakinak bisitatzen ahal ditugu (hotelaren alboan daude). Hondakin hauetatik inguruetako ikuspegi zoragarria izanen dugu: Kantabria mendikatea, Ebro ibarra, Logroño, Demanda mendilerroa, eta lehenaroan Kukula (tontorra euskaraz) deitzen zuten mendia, San Lorenzo gisa ezaguna gaur egun (2040 m.). **Navarro Villoslada** idazle entzutetsuaren etxe aurretik pasatzean "Cantor de la raza vasca" dioen plaka ikusiko dugu. Aurrera eginez, Jasokundeko **Andre Mariaren elizara** iritsiko gara, eta arkitektura aparteko eliza honen handitasunak harritu eginen gaitu. Berebiziko portada du, 1530 eta 1560 urte bitartean eraikia, eta adituen esanetan errenazimentu garaiko harri-lanik esanguratsuena da Nafarroan. Haren oinetan dago lurperaturik **Cesare Borgia** **,** elezaharretako pertsonaia, Nafarroako Armadaren jeneral handia, Alexandro VI aita santuaren semea, Vianako lurretan hila 1507an. Elizako nabe gotikoetan altxor handiak daude gordeta. Nabarmentzekoak dira **Luis Pareten** margolanak, bera jotzen baita, Goyarekin bat, XVII. mendeko pintorerik onenetakotzat. **"El Coso"** zezenketa Plazan Udaleko Zezen-balkoia nagusitzen da (eskubiko irudian). Gune honetan zegoen gaztelauen erasoetatik babesteko gaztelu-gotorlekua. Zoritxarrez hormatal bakarra gelditzen da gaztelutik, garai loriosen arrasto isila bailitzan. Harresiez landa San Frantzisko eliza eta komentua dago, eta elizako ate nagusian, Cesare Borgiaren busto burgoia.
 * 1.- Viana, herria **:

Hezegune honetan bizi edo habia egiten duten mota askotako hegaztiengatik balio ekologiko handiko naturgunea da. Aintzira naturala den arren, tamaina aldatzen joan zaio gizonaren ekintzaren ondorioz.Gaur egun ureztaketa uretarako handitutako urtegia da. Hala ere, urtegiaren naturalizazioa perfektua izan da. **1987an Natur Erretserba izendatu zuten**, bere lore eta fauna aberastasunagatik, eta Hegaztientzako Babes Bereziko Europar Sarearen parte da. 1996an, Nazioarteko garrantzia duten Hezeguneen zerrendan sartu zen.
 * 2.- "Las Cañas" naturgunea **:

Ingurumarietan “**El Bordon**” delako Hegazti Behatokia dago, Nafarroako Gobernuaren mendekoa. Natur Erretserba izendapenarekin, eremu hezea zaindu nahi da itsas hegaztiak biltzeko habitat garrantzitsu gisa, bai habiagileak, bai negutarrak. mapa behin irekiz gero, behe-ezkerreko bi ikono hauek sakatu: //amankomuneko garrantziko lekuak// (kolore horixkakoa) eta //interpretazio zentruak// (kolore berdekoa). || Ia bi hektometro kubo ur hartzeko edukiera du, eta gehieneko sakonera hiruzpalau metrokoa da. Egun, Kantabriar mendikatetik eta Lapoblacion menditik iristen da ura urtegira; hain zuzen ere, Perizuelas latsetik iristen da inguru horretara eta ubide artifizial baten bidez urtegian sartzen da. Ekarpen horri esker, ia beti dago ura urtegian, nahiz eta urte osoan ur kantitatea nabarmen aldatzen den. Nekazaritzarekin eta naturarekin lotutako paisaia ez ezik, inguruan dauden industrialdeak eta komunikabideak ere nagusi dira urtegiaren inguruan (errepideak, autobiak eta aireko zirkulazioa).
 * [|Non dago Viana herria eta "Las Cañas" naturgunea?(Sitna-mapetan)]
 * Viana herria eta ingurunea (Videoa) : [|Viana: historia eta ingurumena.] ||
 * 101 hektarea** inguru duen hezegunea da: erdialdean ia dena ura da eta inguruan leku hauetan ohikoak diren landareak ditu.


 * 3.- Hezegunean ikus daitezkeen hegaztiak **: ondoko dokumentua zabaldu eta hegaztien zerrenda, ohiturak "egutegia" ... ikusiko dituzu.